จับตา 3 หุ้นเสี่ยงไดลูท หลังหุ้นลูกเข้าเทรด
จับตา 3 หุ้นเสี่ยงไดลูท เหตุหุ้นลูกเข้าเทรดพรุ่งนี้ (31 พ.ค.) PPS,SENA,TRC นำทีม
30 พ.ค. 2560

“ข่าวหุ้นธุรกิจออนไลน์” ได้ทำการสำรวจบริษัทจดทะเบียนในตลาดหลักทรัพย์แห่งประเทศไทย (บจ.) ที่จะมีหุ้นเพิ่มทุนเข้าซื้อขายตั้งแต่วันที่ 31 พ.ค.60 เป็นต้นไป เนื่องจากหุ้นเพิ่มทุนที่เพิ่มเข้ามานั้นมีความเสี่ยงที่จะทำให้ราคาหุ้น dilution effect
ทั้งนี้ขึ้นอยู่กับจำนวนหุ้นเพิ่มทุนที่เพิ่มเข้ามาว่ามีจำนวนมากน้อยแค่ไหน หรือคิดเป็นกี่เปอร์เซ็นต์ของหุ้นจดทะเบียน สำหรับบจ.ที่จะมีหุ้นเพิ่มทุนเข้าซื้อขายในพรุ่งนี้มี 3 บริษัทดังนี้
1. บริษัท โปรเจค แพลนนิ่ง เซอร์วิส จำกัด (มหาชน) หรือ PPS มีการเริ่มซื้อขายหุ้นเพิ่มทุนจากจำนวนหุ้นสามัญ 509,586,309 หุ้น ทุนเดิม 127,396,577.25 บาท และมีจำนวนหุ้นเพิ่มทุนใหม่หุ้นสามัญ 101,895,014 หุ้น
ทั้งนี้ส่งผลให้มีทุนใหม่ 152,870,330.75 บาท หุ้นสามัญ 611,481,323 หุ้น มูลค่าหุ้นที่ตราไว้ 0.25 บาทต่อหุ้น จัดสรรเพื่อการจ่ายหุ้นปันผล อัตรา (หุ้นเดิม : หุ้นปันผล): 5 : 1
 
2. บริษัท เสนาดีเวลลอปเม้นท์ จำกัด (มหาชน) หรือ SENA มีการเริ่มซื้อขายหุ้นเพิ่มทุนจากจำนวนหุ้นสามัญ 1,142,403,982 หุ้น ทุนเดิม 1,142,403,982.00 บาท และมีจำนวนหุ้นเพิ่มทุนใหม่หุ้นสามัญ 71,397,777 หุ้น
ทั้งนี้ส่งผลให้มีทุนใหม่ 1,213,801,759.00 บาท หุ้นสามัญ 1,213,801,759 หุ้น มูลค่าหุ้นที่ตราไว้ 1 บาทต่อหุ้น จัดสรรเพื่อการจ่ายหุ้นปันผลแก่ผู้ถือหุ้นเดิมจำนวน 71,397,777 หุ้น (กำหนดรายชื่อผู้ถือหุ้นที่มีสิทธิในการรับเงินปันผลในวันที่ 4 พฤษภาคม 2560 และรายชื่อตามมาตรา 225 ของ พรบ. หลักทรัพย์ฯ โดยวิธีปิดสมุดทะเบียนในวันที่ 8 พฤษภาคม 2560)อัตรา (หุ้นเดิม : หุ้นปันผล) 16 : 1
 
3. บริษัท ทีอาร์ซี คอนสตรัคชั่น จำกัด (มหาชน) หรือ TRC มีการเริ่มซื้อขายหุ้นเพิ่มทุนจากจำนวนหุ้นสามัญ 5,135,985,760 หุ้น ทุนเดิม 641,998,220.00 บาท และมีจำนวนหุ้นเพิ่มทุนใหม่หุ้นสามัญ 733,707,536 หุ้น
ทั้งนี้ส่งผลให้มีทุนใหม่ 733,711,662.00 บาท หุ้นสามัญ 5,869,693,296 หุ้น มูลค่าหุ้นที่ตราไว้ 0.125 บาทต่อหุ้น จัดสรรเพื่อการจ่ายหุ้นปันผล อัตรา (หุ้นเดิม : หุ้นปันผล) : 7 : 1
 